Document ID: 31990R3826

ΚΑΝΟΝΙΣΜΟΣ (ΕΟΚ) αριθ. 3826/90 ΤΗΣ ΕΠΙΤΡΟΠΗΣ
της 19ης Δεκεμβρίου 1990
περί τροποποιήσεως ορισμένων κανονισμών του αμπελοοινικού τομέα λόγω της ενάρξεως του δευτέρου σταδίου προσχώρησης της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 260 παράγραφος 1,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 46 παράγραφος 5, το άρθρο 52 και το άρθρο 72 παράγραφος 5,
Εκτιμώντας:
ότι η έναρξη του δευτέρου σταδίου προσχώρησης της Πορτογαλίας συνεπάγεται την προσαρμογή ορισμένων κανονισμών του αμπελοοινικού τομέα, ιδίως όσον αφορά τα πιστοποιητικά εισαγωγής και εξαγωγής, περιγραφής και παρουσιάσεως των αφρωδών οίνων και των αεριούχων αφρωδών οίνων και τις ενισχύσεις για τη χρησιμοποίηση σταφυλιών, γλεύκους σταφυλιών και συμπυκνωμένου γλεύκους σταφυλιών για την παραγωγή χυμού σταφυλής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα του κανονισμού (ΕΟΚ) αριθ. 3388/81 της Επιτροπής (3) τροποποιείται ως εξής:
Στη στήλη «Κωδικός» διαγράφεται η αναφορά «040» και στη στήλη «Χώρα προελεύσεως» διαγράφεται η ένδειξη «Πορτογαλία».
2. Στο άρθρο 10 του κανονισμού (ΕΟΚ) αριθ. 2707/86 της Επιτροπής (4) η παράγραφος 2 αντικαθίσταται από το ακόλουδο κείμενο:
«2. Μπορούν να διατηρηθούν με σκοπό την πώληση, τη θέση σε κυκλοφορία ή την εξαγωγή μέχρις εξαντλήσεως των αποθεμάτων οι αφρώδεις οίνοι και οι αεριούχοι αφρώδεις οίνοι που έχουν παρασκευασθεί έως τις 31 Δεκεμβρίου 1990 και των οποίων η περιγραφή και η παρουσίαση δεν συμφωνούν με τον κανονισμό (ΕΟΚ) αριθ. 3309/85 και με τον παρόντα κανονισμό, εφόσον είναι σύμφωνοι με τις πορτογαλικές διατάξεις που ισχύουν πριν από την ημερομηνία αυτή.»
3. Στο άρθρο 1 παράγραφος 3 του κανονισμού (ΕΟΚ) αριθ. 2641/88 της Επιτροπής (5), η παράγραφος 3 αντικαθίσταται από το ακόλουθο κείμενο:
«3. Κατά την έννοια του παρόντος κανονισμού, ως «πρώτες ύλες» θεωρούνται κα σταφύλια που παράγονται στην Κοινότητα, καθώς και το γλεύκος σταφυλιών και το συμπυκνωμένο γλεύκος σταφυλιών που λαμβάνονται εξ ολοκλήρου από σταφύλια του παράγονται στην Κοινότητα.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1990.

Labels: 18
17